‘હમણાં તો ત્રણ નેટમાં ફસાયો છે. હેલ્થ, વેલ્થ ઍન્ડ રિલેશનશિપ. આ ત્રણ ચીજ બચાવવા તું બધું મફતમાં શોધે છે, દોડે છે. ગમે તે ખાઈ તબિયત બગાડે, લોકોનું કરી નાખી સંપત્તિના ઢગલા કરે. ભાષાની મીઠાશથી સંબંધો બનાવે. બધું જાળવવા તું મારી પાસે આવે. આમાં હું મદદ કરવા માટે મજબૂર છું. પછી તારી જ વાત. દૂધમાંથી દહીં બનાવવા મેળવણ પર વિશ્વાસ મૂકવો પડે. અડધી રાત્રે વારંવાર છીબાં ઊંચકી તપાસ્યા કરીએ તો ન દહીં રહે ન દૂધ. એટલે બધું મફતમાં મેળવવાની વૃત્તિ છોડ. હું ઈશ્વર છું એ સાબિત કરવા મંદિરના શિખર પર ધજા ફરકાવવી પડે છે. અને તું ધ્યાનથી સાંભળી લે. તારે શ્વાસ ખરીદવા છે તો ઉચ્છ્વાસની કિંમત ચૂકવવી જ પડશે...’